**Adóelőleg-nyilatkozat az adóelőleg meghatározásakor figyelembe vehető költségekről**

A nyilatkozat benyújtásának éve: ⎕⎕⎕⎕

 **(Kérjük, kitöltés előtt olvassa el a nyilatkozathoz tartozó tájékoztatót!)**

A nyilatkozatot adó magánszemély

neve: ………………………………………………………….

adóazonosító jele: ⎕⎕⎕⎕⎕⎕⎕⎕⎕⎕

adószáma: ⎕⎕⎕⎕⎕⎕⎕⎕—⎕—⎕⎕

**A számomra kifizetésre kerülő összegből az adóelőleg alapjának megállapításához a következő nyilatkozatot teszem:**

1. Az önálló tevékenységből származó bevétel adóelőlegének megállapításakor
	* a 10 százalékos költséghányad alkalmazását kérem ⎕

vagy

* + a bevételből …………………… forint elismert költség levonását kérem.
1. Az önálló tevékenységemre tekintettel kapott költségtérítés adóelőlegének megállapításakor
	* - a 10 százalékos költséghányad alkalmazását kérem ⎕

vagy

* + - a bevételből …………………… forint elismert költség levonását kérem.
1. A nem önálló tevékenységemre tekintettel kapott költségtérítés adóelőlegének megállapításakor a bevételből…………………… forint elismert költség levonását kérem.
2. Az adóelőleg megállapításakor az igazolás nélkül elszámolható költség levonását kérem
	* az önálló tevékenységre tekintettel kapott költségtérítés összegéből ⎕
	* - a nem önálló tevékenységre tekintettel kapott költségtérítés összegéből. ⎕
3. Nyilatkozom, hogy a lakás bérbeadásából származó bevétel megállapításakor alkalmazom az Szja törvény 17. § (5) bekezdését. ⎕
4. Belföldi közúti árufuvarozásban és személyszállításban gépkocsivezetőként és árukísérőként foglalkoztatott személyként a belföldi hivatalos kiküldetés címén kapott bevételből igazolás nélkül elismert költségként napi 9 000 forint levonását kérem, legfeljebb a bevétel erejéig. ⎕
5. Nemzetközi közúti, vizi és légi árufuvarozásban és személyszállításban gépkocsivezetőként vagy árukísérőként, illetve nemzetközi forgalomban üzemeltetett jármű fedélzetén foglalkoztatott személyként a külföldi kiküldetés (külszolgálat) címén kapott bevételből, azaz a napidíjból igazolás nélkül elismert költségként napi 85 eurónak megfelelő forintösszeg levonását kérem, legfeljebb a napidíj erejéig. ⎕
6. Fenti nyilatkozatomat annak visszavonásáig kérem figyelembe venni az adóévben. ⎕

Kelt:……………………………………

 ………………………………………

 A magánszemély aláírása

**9.** A magánszemély nyilatkozatának tartalmát tudomásul vettem. A magánszemély adóelőlegét a nyilatkozat figyelembevételével állapítom meg.

A kifizető, munkáltató megnevezése: ………………………………………………….…….

A kifizető, munkáltató adószáma: ⎕⎕⎕⎕⎕⎕⎕⎕—⎕—⎕⎕

Kelt:……………………………………

 ……………………………………………

 Cégszerű aláírás

**Tájékoztató**

**a költségekről szóló adóelőleg-nyilatkozathoz**

**Tudnivalók a nyilatkozathoz**

A kifizetőnek nem kell adóelőleget megállapítani

* az őstermelői tevékenységből származó bevételből, ha a magánszemély legkésőbb a kifizetéskor igazolja őstermelői jogállását,
* a vállalkozói bevételből, ha az egyéni vállalkozó a bizonylaton feltünteti a vállalkozói jogállását bizonyító közokirat számát.

**Kinek kell átadni ezt a nyilatkozatot?**

Ezt a nyilatkozatot két példányban töltse ki, és járandóságainak számfejtése előtt adja át a kifizetőnek!

A nyilatkozat egyik példányát a kifizetőnek, másik példányát pedig Önnek kell az adóbevallás elkészítéséhez szükséges bizonylatokkal együtt az elévülési időn belül, azaz a bevallás benyújtásának évét követő 5. év végéig megőriznie. A tevékenységgel összefüggésben felmerülő kiadásokat igazoló bizonylatokat a kifizetőnek bemutatni nem kell, azokat csak meg kell őrizni.

**Adatváltozáskor mit kell tenni?**

Ha a nyilatkozatban közölt adatok változnak, Ön köteles haladéktalanul új nyilatkozatot tenni, vagy a korábbi nyilatkozatot visszavonni.

*Ha Ön tételes igazolással elszámolható költség levonását kéri, és a nyilatkozat alapján levont költség a nyilatkozat szerinti költség 5 százalékával meghaladja az adóbevallásban utóbb elszámolt, ténylegesen igazolt költséget, akkor Önnek 39 százalék, továbbá ha emiatt az adóbevallás alapján 10 ezer forintot meghaladó befizetési különbözet is mutatkozik, a befizetési különbözet után 12 százalék különbözeti-bírságot is fizetnie kell.*

**Az adóelőleg-nyilatkozat kitöltése**

**1. pont:** az önálló tevékenységéből származó bevételéből, például a megbízási díjból az adóelőleg alapjának megállapításához kétféle költséglevonást kérhet: a **10 százalékos költséghányad,** vagy a **tételes költségelszámolás** szerinti költség figyelembevételét. A tételes költségelszámolás választásánál az adóelőleg megállapításakor a kifizető által figyelembe vehető költség legfeljebb a bevétel 50 százaléka lehet. Ha az igazoltan felmerült költség a bevétel 50 százalékát meghaladja, azt év végén, az adóbevallásában lehet érvényesíteni.

**Ha nem tesz nyilatkozatot, és nem merülnek fel más, igazolás nélkül elszámolható költségek, a kifizető önálló tevékenységnél automatikusan a 10 százalékos költséghányadot alkalmazza, azaz a bevétel 90 százalékát tekinti az adóelőleg megállapításakor jövedelemnek.**

A 10 százalékos költséghányad, vagy a tételes költségelszámolás szerinti költség elszámolását az adóévben valamennyi önálló tevékenységből származó bevételre – az önálló tevékenységre tekintettel kapott költségtérítést is beleértve – azonosan kell alkalmaznia.

Ha azonban az adóelőleg-alapok meghatározása a 10 százalék költséghányad levonásával történt, Ön utóbb az adóbevallásában az adóalap meghatározásához alkalmazhatja a tételes költségelszámolást, ha a bevallásban a 10 százalék költséghányad levonását más bevételeinek egyikénél sem érvényesíti. Ha az adóelőlegnél tételes költségelszámolásról nyilatkozott, akkor az év végi adóbevallásában nem alkalmazhatja a 10 százalékos költséghányadot.

**2. pont:** az 1. pontban leírtak érvényesek az önálló tevékenységre tekintettel kapott költségtérítésre is azzal az eltéréssel, hogy az 50 százalékos korlát a költségtérítésre nem vonatkozik.

**3. pont:** a nem önálló tevékenységből, például munkaviszonyból származó bevételnél csak akkor lehet költségnyilatkozatot adni, ha a kifizető, a munkáltató költségtérítést is fizet. **Ha Ön nem kér költséglevonást és nem merül fel a törvény által igazolás nélkül elismerhető költsége sem, akkor a költségtérítés teljes összegét figyelembe kell venni az adóelőleg-alap meghatározásakor.**

**4. pont:** Ön nyilatkozhat úgy is, hogy az önálló, illetve a nem önálló tevékenységgel összefüggésben kapott költségtérítés összegéből az igazolás nélkül elszámolható költség levonását kéri. Ilyenkor minden további költséget elszámoltnak kell tekinteni, vagyis a bevétellel szemben sem költséghányad, sem pedig további elismert költség nem vehető figyelembe.

**5. pont:** ha Ön magánszemélyként lakást ad bérbe, lehetősége van arra, hogy az ebből származó bevételből levonja az általa más településen bérbe vett lakás ugyanazon évben igazoltan megfizetett bérleti díját. A bevétel ilyen címen azonban csak akkor csökkenthető, ha a bérbeadás, illetve a bérbevétel időtartama meghaladja a 90 napot és a bérbe vett lakással összefüggésben a magánszemély más tevékenységből származó bevételével szemben nem számol el költséget, vagy Önnek az igazoltan megfizetett bérleti díjat még részben sem térítik meg[[1]](#footnote-1).

Ön nyilatkozhat a kifizető bérbevevőnek, hogy ezt a szabályt alkalmazza. Ilyenkor a kifizetőnek nem kell adóelőleget megállapítania. Ha a lakás bérbeadásából mégis adóköteles jövedelme származik, e jövedelem után az adóelőleget Önnek kell megállapítania és a juttatás negyedévét követő hónap 12-éig megfizetnie.

**6. pont:** ha Ön belföldi árufuvarozásban és személyszállításban gépkocsivezetőként vagy árukísérőként foglalkoztatott személyként nyilatkozik, akkor a napi 6 órát meghaladó időtartamú belföldi hivatalos kiküldetés címén kapott bevételéből – igazolás nélkül elismert költségként – napi 9 000 forint napidíjátalány levonását kérheti[[2]](#footnote-2).

Ha ezt az elszámolási módszert alkalmazza, ezen kívül kizárólag a gépjármű belföldi üzemeltetéséhez közvetlenül kapcsolódó, számlával, más bizonylattal igazolt költségeket számolhatja el. E szabály alkalmazásában az engedélyhez kötött belföldi közúti közlekedési szolgáltatással esik egy tekintet alá a saját célú, úgynevezett saját számlás áruszállítási, személyszállítási tevékenység is, amely más személy részére jogszerűen csak engedélyhez kötött belföldi közúti közlekedésként lenne nyújtható.

Akkor számolható el ilyen címen napidíj, ha a távollét időtartama a napi hat órát meghaladja és a munkáltató a kiküldetésre nem alkalmazza a Korm.rendelet 3. §-át, és a kiküldetés többletköltségei után más juttatást sem ad, például a szállást, utazást nem téríti meg.

**7. pont:** ha Ön munkaviszonyban külszolgálatot, vagy kifizető által elrendelt külföldi kiküldetést teljesítő nemzetközi árufuvarozásban és személyszállításban közreműködő gépkocsivezetőként, árukísérőként teszi meg ezt a nyilatkozatot, a külföldi kiküldetés (külszolgálat) címén kapott bevételéből, azaz a napidíjából, igazolás nélkül elismert költségként napi 85 eurónak megfelelő forintösszeget vonhat le[[3]](#footnote-3). Ilyenkor kizárólag a gépjármű külföldi üzemeltetéséhez közvetlenül kapcsolódó, számlával, más bizonylattal igazolt költségeket számolhatja el. Így nem számít elismert költségnek a külföldi szállás díjára fordított összeg.

Szintén itt kell jelölni, ha Ön nemzetközi vízi és légi árufuvarozásban és személyszállításban, nemzetközi forgalomban üzemeltetett jármű fedélzetén foglalkoztatott, külföldön is munkát végző magánszemélyként napidíjként naponta 85 eurónak megfelelő forintot kíván elszámolni igazolás nélkül.[[4]](#footnote-4)

**8. pont:** ha ennél a pontnál nyilatkozatot tesz, az 1-7. pontban tett nyilatkozatát a kifizető, a munkáltató az adóéven belül folyamatosan, a nyilatkozat visszavonásáig figyelembe veszi. Ha itt nem nyilatkozik, a kifizető, a munkáltató az 1-7. pontban tett nyilatkozatát csak az adott kifizetésre veszi figyelembe.

**9. pont:** Ezt a pontot a kifizető, a munkáltató tölti ki.

1. A személyi jövedelemadóról szóló 1995. évi CXVII. törvény 17. § (5) bekezdés. [↑](#footnote-ref-1)
2. A belföldi hivatalos kiküldetést teljesítő munkavállaló költségtérítéséről szóló 437/2015. (XII. 28.) Korm. rendelet. [↑](#footnote-ref-2)
3. A külföldi kiküldetéshez kapcsolódó elismert költségekről szóló 285/2011. (XII. 22.) Korm. rendelet. [↑](#footnote-ref-3)
4. A személyi jövedelemadóról szóló 1995. évi CXVII. törvény 3. számú melléklet II. fejezet 12. pont. [↑](#footnote-ref-4)